
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

73. Κανονισμός σπουδών και Κανονισμός λειτουργίας 

των οικοτροφείων των Ανώτερων Εκκλησιαστικών 
Σχολών. 1 

74. Περί μεταθέσεως της έναρξης ισχύος των διατάξε- 

ωντου Ν. 2844/2000 (ΦΕΚ220/Α72000) «Συμβάσεις 
επί κινητών ή απαιτήσεων υποκείμενες σε δημοσιό¬ 
τητα και άλλες συμβάσεις παροχής ασφάλειας».... 2 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 73 
Κανονισμός σπουδών και Κανονισμός λειτουργίας των οι¬ 
κοτροφείων των Ανώτερων Εκκλησιαστικών Σχολών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. -Τις διατάξεις: 

α) του άρθρου 3 παρ.1 και 2 του Ν.476/76 "Περί Εκκλη¬ 
σιαστικής Εκπαίδευσης" (ΦΕΚ 308/76 τ.Α') 
β) του Π.Δ. 633/1979 (ΦΕΚ 187/Α') 
γ) του άρθρου 29 Α' του Ν. 1558/1985 (ΦΕΚ 137/Α'), 
όπως προσετέθη με το άρθο 27 του Ν. 2081/92 (ΦΕΚ 
154/Α') και τροποποιήθηκε με το άρθρο 1 παρ. 2α του Ν. 
2469/97 (ΦΕΚ38/Α') 

δ) του άρθρου 69 παρ. 3 του Ν.1566/85 "Δομή και λει¬ 
τουργία της πρωτοβάθμιας και δευτεροβάθμιας εκπαι- 
δεύσεως και άλλες διατάξεις" (ΦΕΚ 167/85 τ.Α') 
ε) του άρθρου ΙΟτου Ν.1999/91 "Ανώτερα Εκκλησιαστι¬ 
κή Σχολή Κρήτης" (ΦΕΚ 206/91 τ.Α'). 

2. - Τις αριθμ. 8/20-11-98, 9/24-11-98, 10/21-12-98, 3/27- 
5-99 και 4/22-6-99 γνωμοδοτήσεις του Εποπτικού Συμ¬ 
βουλίου Εκκλησιαστικής Εκπαίδευσης. 

3. - Το γεγονός ότι από τις διατάξεις αυτού του διατάγ¬ 
ματος δεν προκαλείται δαπάνη σε βάρος του κρατικού 
προϋπολογισμού. 


4.- Την αριθμ. 399/2000 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και Θρησκευμάτων, αποφασίζουμε: 

Άρθρο 1 

Σκοπός των Ανώτερων Εκκλησιαστικών Σχολών (Α.Ε.Σ.): 

Οι Α.Ε.Σ. έχουν ως κύριο σκοπό να εκπαιδεύουν και 
επαρκώς να καταρτίζουν σπουδαστές, οι οποίοι ως κλη¬ 
ρικοί θα στελεχώνουν την Ορθόδοξη Εκκλησία και ως λαϊ¬ 
κοί θα συντελούν στην ευόδωση των στόχων της. 
Ειδικότερα βοηθούν τους σπουδαστές: 
α. Να γνωρίσουν τις αξίες της Ορθόδοξης πίστης και 
του Χριστιανισμού 

β. Να λάβουν τις αναγκαίες γνώσεις, τεχνικές και εμπει¬ 
ρίες και την κατάλληλη αγωγή, προκειμένου να υπηρετή¬ 
σουν την Ορθόδοξη Εκκλησία, ως κληρικοί ή λαϊκοί, προ¬ 
βάλλοντας και αξιοποιώντας τις ιστορικές πηγές της Ορ¬ 
θόδοξης Πίστης και Παράδοσης, τα μνημεία και κειμήλια 
της Ορθοδοξίας και γενικά τους θησαυρούς της πνευμα¬ 
τικής δημιουργίας και πολιτιστικής κληρονομιάς της Ορ¬ 
θόδοξης Εκκλησίας ανάτους αιώνες. 

γ. Να αναπτύξουν πνεύμα ενότητας, αγάπης και συνερ¬ 
γασίας στους πιστούς της Ορθοδοξίας και τις ομάδες και 
τα άτομα του κοινωνικού περίγυρου της Εκκλησίας με βα¬ 
σικό στόχο την Ειρηνική και αρμονική συμβίωση των ατό¬ 
μων και των ομάδων που είναι εντεταγμένα σε αυτές τόσο 
σε Εθνικό όσο και οικουμενικό επίπεδο. 

Άρθρο 2 

Όργανα διοίκησης των Ανωτέρων Εκκλησιαστικών 
Σχολών (Α.Ε.Σ.): 

Τα Όργανα Διοίκησης των Ανωτέρων Εκκλησιαστικών 
Σχολών (Α.Ε.Σ.) είναι: 
α) Σχολική Εφορεία 
β) Το Συμβούλιο της Α.Ε.Σ. 
γ) ο Διευθυντής και ο Υποδιευθυντής 

Άρθρο 3 

Σχολική Εφορεία (άρθρο 16 Π.Δ. 1025/77) 

α) Η Σχολική Εφορεία είναι επταμελής και αποτελείται 
από: 

1. Τον οικείο Μητροπολίτη, ως πρόεδρο ή τον νόμιμο 
αναπληρωτή του. 

2. Εκπρόσωπο της οικείας Ν.Α., ως αντιπρόεδρο ή τον 
αναπληρωτή του. 

3. Εκπρόσωπο του Δήμου, που έχει την έδρα της η ΑΕΣ, 
με τον αναπληρωτή του. 

4. ΤοΔ/ντήτηςΑ.Ε.Σ.,ωςμέλοςκαι εισηγητήή τον ανα¬ 
πληρωτή του για κάθε ακαδημαϊκό έτος. 

5. Εκπρόσωπο των σπουδαστών, που ορίζεται από το 
Δ.Σ. του συλλόγου ή τον αναπληρωτή του, ο οποίος δύ- 
ναται να είναι οποιοδήποτε μέλος του συλλόγου των 
σπουδαστών της Α.Ε.Σ. 

6. Δύο έγκριτους πολίτες, ή τους αναπληρωτές τους, 
που προτείνονται ανά ένας από τον οικείο Μητροπολίτη 
και το Δ/ντή της Α. Ε.Σ. 

Ο Δ/ντής ορίζει το Γραμματέα της Σχολικής Εφορείας 
από το διοικητικό ή εκπ/κό προσωπικό της σχολής. 

Η Σχολική Εφορεία συγκροτείται με απόφαση του οικεί¬ 
ου Νομάρχη. 

Η Σχολική Εφορεία έχει απαρτία, αν είναι παρόντα τρία 
τουλάχιστον μέλη και ο πρόεδρος ή ο αντιπρόεδρος. Οι 
αποφάσεις λαμβάνονται κατά πλειοψηφία των παρόντων 
μελών. Σε περίπτωση ισοψηφίας, υπερτερεί η ψήφος του 
προέδρου. 

β) Αρμοδιότητες της Σχολικής Εφορείας 
Η Σχολική Εφορεία: 

1. Ορίζει τον υπεύθυνο του οικοτροφείου. 

2. Προτείνει τον αριθμό των εισακτέων σπουδαστών. 

3. Μεριμνά για την προμήθεια των τροφίμων, των επί¬ 
πλων και των σκευών του οικοτροφείου και της Α.Ε.Σ. σε 
συνεργασία με τα λοιπά αρμόδια όργανα της Σχολής. 

4. Συντάσσει τον προϋπολογισμό και τον υπολογισμό 
των εσόδων - εξόδων, σύμφωνα με τις ισχύουσες διατά¬ 
ξεις και τους υποβάλλει προς έγκριση στα αρμόδια για το 
σκοπό αυτό όργανα εντός των υπό του νόμου τασσομέ- 
νων προθεσμιών. 

5. Διορίζει τον ιατρότης Σχολής με μηνιαία αποζημίωση 
που καταβάλλεται από το Ταμείο της Σχολικής Εφορείας. 

6. Αναλαμβάνει από τα οικεία πιστωτικά ιδρύματα τα 
χρηματικά ποσά που δικαιούνται για τις ανάγκες της Σχο¬ 
λής. Η ανάληψη γίνεται από τον πρόεδρο ή εξουσιοδοτη¬ 
μένο από τη Σχολική Εφορεία όργανο, με πράξη που κα- 
ταχωρείται στο βιβλίο πράξεων αυτής. 

7. Μεριμνά για την επισκευή και συντήρηση των κτιρια- 
κών εγκαταστάσεων της Σχολής και εγκρίνει τις δαπάνες 
για τις εργασίες αυτές. 

8. Αποφασίζει περί αποδοχής ή μη δωρεών, κληρονο¬ 
μιών και κληροδοτημάτων. 

9. Εκδίδει εντάλματα πληρωμής βάσει των σχετικών πα¬ 
ραστατικών στοιχείων που κατατίθενται στη Σχολική Εφο¬ 
ρεία από τα αρμόδια όργανα. 

Τα χρηματικά εντάλματα πληρωμής εκδίδονται βάσει 
του οικείου φορέα και ΚΑΕ του προϋπολογισμού της Σχο¬ 
λικής Εφορείας και εντός του ποσού των εγκεκριμένων πι¬ 
στώσεων. Όλα τα στελέχη των χρηματικών ενταλμάτων, 
αποδείξεων και λοιπών παραστατικών στοιχείων θεωρού¬ 
νται και τηρούνται σύμφωνα με τις ισχύουσες διατάξεις. 

10. Η Σχολική Εφορεία επιλαμβάνεται και άλλων θεμά¬ 
των, που παραπέμπονται σε αυτή από το Συμβούλιο ή από 
το Δ/ντή της Α.Ε.Σ. 


Άρθρο 4 

α) Συμβούλιο της Α.Ε.Σ. 

Το Συμβούλιο της Α.Ε.Σ. αποτελείται από: 

Το Δ/ντή, με αναπληρωτή τον Υποδιευθυντή ως πρόε¬ 
δρο και ως μέλη τους κάτωθι: 

1. Τους καθηγητές όλωντων βαθμιδών που ανήκουν ορ¬ 
γανικά ή είναι αποσπασμένοι στην Α.Ε.Σ. 

2. Έναν εκπρόσωπο των σπουδαστών που ορίζεται από 
το Δ.Σ. του συλλόγου ή τον αναπληρωτή του που δύναται 
να είναι οποιοδήποτε μέλος του συλλόγου των σπουδα¬ 
στών της Α.Ε.Σ. 

3. Τον υπεύθυνο του οικοτροφείου, εφόσον υπάρχει και 
εφόσον συζητούνται θέματα οικοτρόφων, ή οικοτροφεια- 
κής ζωής, 

Ο Διευθυντής ορίζει το Γ ραμματέα του Συμβουλίου της 
Σχολής από το διοικητικό ή εκπαιδευτικό προσωπικό. 

Ο πρόεδρος, δύναται να καλεί στις συνεδριάσεις του 
Συμβουλίου οποιονδήποτε από το διοικητικό ή εκπ/κό 
προσωπικό της Σχολής, οσάκις παρίσταται ανάγκη. 

β) Λειτουργία του Συμβουλίου της Α.Ε.Σ. 

Το Συμβούλιο της Α.Ε.Σ.: 

1. Συνεδριάζει τακτικά, τουλάχιστον μια φορά το μήνα, 
έκτακτα δε , όταν κληθεί για συζήτηση από τον πρόεδρο 
ή ζητηθεί γραπτά από το 1/3 των μελών, όπου θα αναφέ- 
ρονται και τα θέματα που πρόκειται να συζητηθούν. 

2. Η σύγκληση του Συμβουλίου γίνεται με πρόσκληση 
του προέδρου, στην οποία ορίζονται και τα θέματα της 
ημερήσιας διάταξης. Η πρόσκληση κοινοποιείται στα μέ¬ 
λη δύο ημέρες τουλάχιστον πριν από τη συνεδρίαση του 
Συμβουλίου. 

Σε περιπτώσεις επείγουσας ανάγκης ή εκτάκτων περι¬ 
στάσεων η σύγκληση του Συμβουλίου μπορεί να γίνει και 
χωρίς την τήρηση της παραπάνω προθεσμίας. 

3. Το Συμβούλιο βρίσκεται σε απαρτία, αν παρίστανται 
τα μισά συν ένα έκτων μελώντου, της παραγράφου α περ. 
1 περιλαμβανομένου και του προέδρου. 

4. Οι αποφάσεις του Συμβουλίου λαμβάνονται με φανε¬ 
ρή ψηφοφορία ή με μυστική ψηφοφορία ύστερα από δική 
του απόφαση και κατά πλειοψηφία των παρόντων μελών. 
Σε περίπτωση ισοψηφίας επικρατεί η ψήφος του προέ¬ 
δρου. Κατά τα λοιπά ισχύουν οι διατάξεις περί λειτουρ¬ 
γίας των Συλλογικών Οργάνων. 

5. Οι αποφάσεις και γνώμες του Συμβουλίου διατυπώ¬ 
νονται σε πρακτικά, που τηρούνται από τον Γ ραμματέα 
και υπογράφονται απ’ όλα τα παρόντα μέλη. 

γ) Αρμοδιότητες 

Οι Αρμοδιότητες του Συμβουλίου της Α.Ε.Σ. είναι: 

1. Όλα τα θέματα σπουδών 

2. Εφαρμογή των Προγραμμάτων διδασκαλίας 

3. Πειθαρχικά θέματα των σπουδαστών 

4. Εγγραφές, μετεγγραφές σπουδαστών 

5. Φοιτητική μέριμνα σπουδαστών. 

6. Διδακτέα ύλη 

7. Ασκήσεις (φροντιστηριακές, πρακτικές, τεστ, πτυχια¬ 
κή εργασία) 

8. Επικύρωση των αποτελεσμάτων 

9. Πρόγραμμα εξετάσεων 

10. Πρόγραμμα οικοτροφείου 

11. Διαμονή σπουδαστών στο οικοτροφείο 

12. Πρόταση στη Σχολική Εφορεία για τον αριθμό εισα¬ 
κτέων σπουδαστών στη Σχολή. 

13. Λειτουργική ζωή - Εκδρομές της ΑΕΣ 

14. Ανάθεση καθηκόντων διοικητικού - βοηθητικού προ¬ 
σωπικού, καταμερισμός αρμοδιοτήτων, ενστάσεις κατά 
αποφάσεων Δ/νσης. 

15. Προτάσεις για θέματα εκπ/κού προσωπικού 

16. Συνεργασία με άλλα εκπ/κά ιδρύματα 

17. Γνωμοδότηση για την παράταση ή τη μείωση του δι¬ 
δακτικού έτους και τη συμπλήρωση του προγράμματος 
διδασκαλίας 

18. Όλα τα θέματα που άπτονται των σπουδών και του 
Οικοτροφείου και τα οποία παραπέμπει στο Συμβούλιο ο 
Δ/ντής, ο Υπ/ντής, το Διοικητικό Συμβούλιο των Σπουδα¬ 
στών , ήτα αρμόδια όργανα του ΥΠΕΠΘ. 

Άρθρο 5 

Αρμοδιότητες του Δ/ντή, του Υποδ/ντή και 
του Γραμματέα της Α.Ε.Σ. 

α) Ο ΔΙΕΥΘΥΝΤΗΣ ΤΗΣ Α.Ε.Σ.: 

1. -Εκπροσωπεί την Α.Ε.Σ. 

2. -Συγκαλείτο Συμβούλιο της Α.Ε.Σ. 

3. -Καταρτίζει την ημερήσια διάταξη 

4. -Προεδρεύει του Συμβουλίου και μεριμνά για την τή¬ 
ρηση των πρακτικών 

5. -Εισηγείται στη Σχολή Εφορεία 

6. -Ορίζει το γραμματέα της Σχολικής Εφορείας και δύ- 
ναται να συμμετέχει και να προεδρεύει σε Επιτροπές της 
Σχολής 

7. -Ορίζει τα μέλη των Επιτροπών αν δεν ορίζεται δια¬ 
φορετικά 

8. -Παραπέμπει θέματα προς εξέταση στο Σύμβουλο 
για έκφραση γνώμης ή λήψη απόφασης 

9. -Κατευθύνει το έργο των υπηρεσιών διοίκησης - δια¬ 
χείρισης της Α.Ε.Σ. 

10. -Υπογράφει τους τίτλους, τα πιστοποιητικά και τις 
βεβαιώσεις σπουδών 

11. -Έχει πειθαρχική δικαιοδοσία, σύμφωνα με τις σχε¬ 
τικές διατάξεις 

12. -Αποφασίζει για τις προμήθειες της σχολής μέχρι 
του ποσού που ορίζεται από σχετική απόφαση για την 
προμήθεια ειδών με απευθείας ανάθεση 

13. -Εκτελεί τις δαπάνες της Σχολής, εντός των πιστώ¬ 
σεων του προϋπολογισμού 

14. -Υλοποιεί τις αποφάσεις της Σχολικής Εφορείας και 
του Συμβουλίου της Α.Ε.Σ. 

15. -Τηρεί σε συνεργασία με τον Υποδ/ντή καιτονγραμ- 
ματέα τα βιβλία και τα αρχεία της Σχολής 

16. -Αλληλογραφεί με άλλους φορείς και υπηρεσίες και 
υπογράφει τα επίσημα έγγραφα της Σχολής. 

17. -Καθορίζει την υπηρεσία του διοικητικού και βοηθη¬ 
τικού Προσωπικού 

18. -Σε συνεργασία με τον Υπεύθυνο του Οικοτροφείου 
εποπτεύει για τη σωστή διοίκηση και λειτουργία του Οι¬ 
κοτροφείου 

19. -Διαβιβάζει τις προτάσεις, αναφορές και λοιπή αλ¬ 
ληλογραφία του Υπευθύνου του Οικοτροφείου στα αρμό¬ 
δια όργανα της Α.Ε.Σ. ή στις αρμόδιες υπηρεσίες 


20. -Έχει την ευθύνη για τη διοίκηση και διαχείριση της 
κινητής και ακίνητης περιουσίας της Σχολής και μεριμνά 
για τη συντήρησή της, σε συνεργασία μετά άλλα αρμόδια 
όργανα. 

21. -Εποπτεύει γενικά τη λειτουργία της Σχολής και 
φροντίζει για τη σωστή και εύρυθμη λειτουργία της στα 
πλαίσια των νόμων, των κανονισμών και των αποφάσεων 
των οργάνων της Σχολής. 

22. -Προτείνει τον προϋπολογισμό και συντάσσει τον 
απολογισμό της Σχολής. 

23. -Ασκεί κάθε αρμοδιότητα που ρητά δεν έχει παρα- 
χωρηθεί σε άλλο όργανο 

β) Ο ΥΠΟΔΙΕΥΘΥΝΤΗΣ: 

1. Αναπληρώνειτο Δ/ντή απόντα ή κωλυόμενο. Έχει την 
ευθύνη της αλληλογραφίας της Σχολής σε συνεργασία 
με το γραμματέα και τηρεί τα υπηρεσιακά βιβλία της Σχο¬ 
λής. 

2. Ασκεί τις λοιπές αρμοδιότητες που εκχωρούνται από 
το Δ/ντή της Σχολής ύστερα από πρόταση του Διευθυντή 
και γνώμη του συμβουλίου της Α.Ε.Σ. 

γ) Ο ΓΡΑΜΜΑΤΕΑΣ: 

1. Τελεί υπό την εποπτεία και καθοδήγηση του Δ/ντή και 
Υποδ/ντή της Σχολής. Τηρεί το πρωτόκολλο εισερχόμε¬ 
νης και εξερχόμενης αλληλογραφίας, το αρχείο της Σχο¬ 
λής και εκτελεί κάθε γραφική υπηρεσία που ανατίθεται σ’ 
αυτόν από το Δ/ντή και Υποδ/ντή της Σχολής. 

2. Προσυπογράφει τους τίτλους σπουδών και τις βεβαι¬ 
ώσεις σπουδών και υπογράφει τα δελτία μειωμένων εισι¬ 
τηρίων των σπουδαστών. 

Άρθρο 6 

Φοίτηση σπουδαστών - Απουσίες - Αξιολόγηση 
σπουδαστών - βαθμοί επίδοσης 

α) Η φοίτηση, η παρακολούθηση μαθημάτων και γενικά 
η ενεργός συμμετοχή στην παιδευτική διαδικασία είναι 
υποχρεωτική για τους σπουδαστές της Σχολής και διαρ- 
κεί έξι (6) εξάμηνα σπουδών. 

β) Απουσίες - Οι φοιτώντες στις ΑΕΣ μπορούν ανά εξά¬ 
μηνο να απουσιάζουν, χωρίς δικαιολογητικά μέχρι είκοσι 
πέντε (25) ώρες απουσίας συνολικά. 

Οι απουσίες δικαιολογούνται ύστερα από αίτηση του 
σπουδαστή που θα συνοδεύεται με τα σχετικά δικ/κά ως 
ακολούθως: 

I) Οι λόγω ασθένειας μέχρι πέντε ημέρες ανά εξάμηνο 
με βεβαίωση θεράποντος ιατρού, II) Οι λόγω ασθένειας 
για περισσότερες των πέντε ημερών ανά εξάμηνο ή άλ¬ 
λου αποχρώντος λόγου με βεβαίωση Κρατικού νοσηλευ¬ 
τικού ιδρύματος (εξωτερικών ιατρείων κλπ) και III) λόγω 
ανωτέρας βίας κατά την κρίση του Συμβουλίου της Σχο¬ 
λής. 

Συνέπειες απουσιών: Εάν το σύνολο των δικαιολογημέ¬ 
νων και των αδικαιολογήτων πραγματοποιηθεισών απου¬ 
σιών υπερβαίνει το 1/3 των διδαχθεισών κατά μάθημα 
ωρών, ο σπουδαστής επαναλαμβάνει το μάθημα ή τα μα¬ 
θήματα στα οποία υστέρησε ως προς τις ώρες παρακο¬ 
λούθησης. 

γ) Οι σπουδαστές αξιολογούνται με βάση τη δεκάβαθ- 
μο κλίμακα. Βαθμός μικρότερος των πέντε χαρακτηρίζε¬ 
ται ανεπιτυχής επίδοση. Χαρακτηρισμός αξιολόγησης 
από 5 έως 6 και μισό, μη συμπεριλαμβανομένου, "καλώς" 

από 6 και μισό έως 8 και μισό, μη συμπεριλαμβανομένου 
"λίαν καλώς" και από 8 και μισό έως 10 "άριστα". 

Σπουδαστής που έλαβε σε περισσότερα από τα έξι (6) 
μαθήματα συνολικά και στα δύο εξάμηνα σπουδώντελική 
βαθμολογία μικρότερη του πέντε (ανεπιτυχής επίδοση) 
επαναλαμβάνει το ίδιο έτος σπουδών, χωρίς να δικαιού¬ 
ται διαμονή και διατροφή για το έτος επανεγγραφής. 

Άρθρο 7 

Προσδιορισμός των εξαμήνων σπουδών και 
εξεταστικών περιόδων 

α) Εξάμηνα Σπουδών 

Κάθε ακαδημαϊκό έτος χωρίζεται σε δύο εξάμηνα σπου¬ 
δών. Η διδασκαλία των μαθημάτων κατά το χειμερινό εξά¬ 
μηνο αρχίζει την 1η Οκτωβρίου και λήγει την 10η Ιανουά¬ 
ριου και κατά το εαρινό εξάμηνο αρχίζει την 10η Φεβρου¬ 
άριου και λήγει την την 20η Μαϊου του ίδιου έτους. 

β) Εξεταστικές περίοδοι 

Στον κύκλο του ακαδημαϊκού έτους περιλαμβάνονται 
τρεις (3) εξεταστικές περίοδοι: 

Η περίοδος του Ιανουάριου που αρχίζει στις αρχές του 
Γ δεκαημέρου του ίδιου μηνάς και διαρκεί επί είκοσι (20) 
συνεχόμενες ημέρες περίπου, η περίοδος του Ιουνίου 
που αρχίζει στις αρχές του ίδιου μηνός και διαρκεί επί εί¬ 
κοσι (20) συνεχόμενες ημέρες περίπου και η περίοδος 
του Σεπτεμβρίου που αρχίζει στις αρχές του ίδιου μηνός 
και διαρκεί επίσης είκοσι (20) συνεχόμενες ημέρες περί¬ 
που. Οι εξετάσεις των μαθημάτων είναι γραπτές, παρέχε¬ 
ται όμως η ευχέρεια στο διδάσκοντα καθηγητή και προ¬ 
φορικής δοκιμασίας. Στην τελική βαθμολογία κάθε μαθή¬ 
ματος συνυπολογίζεται και ο βαθμός των εργασιών, που 
ανάθεσε ο καθηγητής στους σπουδαστές. 

Άρθρο 8 

Πρόγραμμα μαθημάτων 

ΜΑΘΗΜΑΤΑ & ΩΡΕΣ ΔΙΔΑΣΚΑΛΙΑΣ 
ΕΞΙ ΕΞΑΜΗΝΩΝ ΣΠΟΥΔΩΝ 


Ά ΕΞΑΜΗΝΟ 

Α/Α ΜΑΘΗΜΑΤΑ ΩΡΕΣ 

1. Εισαγωγή στην ΚΔ 3 

2. Εισαγωγή στην ΠΔ 2 

3. Αρχαία Ελληνικά 3 

4. Πατρολογία & Ερμηνεία Πατερικών Κειμένων 3 

5. Εκκλησιαστική Γραμματολογία 2 

6. Υμνολογία 2 

7. Ψυχολογία 2 

8. Ιερές Ακολουθίες 3 

9. Εισαγωγή στην Κοινωνιολογία 2 

10. Η Πληροφορική στην Ποιμαντική Πράξη 2 

11. Μουσική 2 

12. Χορωδιακές Ασκήσεις 2 

13. Αγγλικά 2 

ΣΥΝΟΛΟ 30 

Β' ΕΞΑΜΗΝΟ 

Α/Α ΜΑΘΗΜΑΤΑ ΩΡΕΣ 

1. Ερμηνεία ΚΔ 3 

2. Ερμηνεία ΠΔ 2 

3. Αρχαία Ελληνικά 3 


4. Πατρολογία & Ερμηνεία Πατερικών Κειμένων 3 


5. Θρησκειολογία 2 

6. Εκκλησιαστική Γραμματολογία. 2 

7. Ιστορία Χριστιανικής Λατρείας 2 

8. Ιερές Ακολουθίες 3 

9. Ιστορία Φιλοσοφίας 2 

10. Πληροφορική στη Ποιμαντική Πράξη 2 

11. Μουσική 2 

12. Χορωδιακές Ασκήσεις 2 

13. Αγγλικά 2 

ΣΥΝΟΛΟ 30 

Γ ΕΞΑΜΗΝΟ 

Α/Α ΜΑΘΗΜΑΤΑ ΩΡΕΣ 

1. Ερμηνεία ΚΔ. 3 

2. Ερμηνεία Π.Δ. 2 

3. Ιστορία Δογμάτων 2 

4. Σύγχρονες Αιρέσεις 2 

5. Κανονικό Δίκαιο 3 

6. Εκκλησιαστική Ιστορία 3 

7. Ιερές Ακολουθίες 3 

8. Χριστιανική Τέχνη 2 

9. Χριστιανική Αρχαιολογία 2 

10. Πληροφορική στη Ποιμαντική Πράξη 2 

11. Μουσική 2 

12. Χορωδιακές Ασκήσεις 2 

13. Αγγλικά 2 

ΣΥΝΟΛΟ 30 

Δ' ΕΞΑΜΗΝΟ 

Α/Α ΜΑΘΗΜΑΤΑ ΩΡΕΣ 

1. Ερμηνεία Κ.Δ 2 

2. Ερμηνεία Λατρευτικών Κειμένων 3 

3. Ιστορία Δογμάτων 2 

4. Κανονικό Δίκαιο 2 

5. Ιστορία Χριστιανικής Λατρείας 2 

6. Εξομολογητική 2 

7. Θρησκειολογία 2 

8. Εκκλησιαστική Ιστορία 2 

9. Ομιλητική 2 

10. Εκκλησιαστική Ιστορία 2 

11. Ιερές Ακολουθίες 3 

12. Πληροφορική στην Ποιμαντική Πράξη 2 

13. Μουσική 2 

14. Αγγλικά 2 

ΣΥΝΟΛΟ 30 

Ε' ΕΞΑΜΗΝΟ 

Α/Α ΜΑΘΗΜΑΤΑ ΩΡΕΣ 

1. Χριστιανική Ηθική 3 

2. Δογματική 3 

3. Χριστιανική Φιλοσοφία 2 

4. Ιστορία της Εκκλησίας της Ελλάδος 2 

5. Ποιμαντική 3 

6. Τυπικό &Τελετουργική 3 

7. Αγιολογία-Εορτολογία 3 

8. Δυτική Θεολογία 2 

9. Κατηχητική 2 

10. Ιερές Ακολουθίες 3 

11. Μουσική 2 

12. Αγγλικά 2 

ΣΥΝΟΛΟ 30 

ΣΤ ΕΞΑΜΗΝΟ 

Α/Α ΜΑΘΗΜΑΤΑ ΩΡΕΣ 

1. Ερμηνεία Ποιμαντικών Πατερικών Κειμένων 2 

2. Χριστιανική Ηθική 2 

3. Σύγχρονα Φιλοσοφικά Ρεύματα 2 

4. Εκκλησιολογία 2 

5. Υμνολογία 2 

6. Ψυχολογία 2 

7. Ιεραποστολική 2 

8. Κατηχητική 2 

9. Τυπικό & Τελετουργική 2 

10. Εξομολογητική 2 

11. Ιερές Ακολουθίες 3 

12. Ομιλητική & Πρακτικές Ασκήσεις 2 

13. Διοίκηση Ιδρυμάτων & Ενοριακή Οργάνωση 3 

14. Αγγλικά 2 

ΣΥΝΟΛΟ 30 

Άρθρο 9 

Πρακτικές Ασκήσεις - Πτυχιακή Εργασία 


Από το τρίτο εξάμηνο εντάσσονται στο πρόγραμμα και 
οι πρακτικές και φροντιστηριακές ασκήσεις σε δύο του¬ 
λάχιστον μαθήματα, τα οποία προσδιορίζονται από το 
Συμβούλιο της Σχολής και πραγματοποιούνται ή παρου¬ 
σιάζονται εντός του εξαμήνου σπουδών. Κάθε σπουδα¬ 
στής υποχρεούται να καταθέσει πτυχιακή εργασία εντός 
έξι μηνών από τη λήξη των μαθημάτων του έκτου εξαμή¬ 
νου σπουδών. Το αντικείμενο και η διαδικασία εκπόνησης 
αυτής της εργασίας καθορίζεται με απόφαση του Συμ¬ 
βουλίου της Σχολής σε συνεννόηση με το σπουδαστή 
Προϋπόθεση για την απονομή του πτυχίου αποτελεί η 
έγκριση της πτυχιακής εργασίας από το Συμβούλιο της 
Σχολής, μετά από εισήγηση του επιβλέποντος καθηγητή. 

Άρθρο 10 

Διαγωγή - Πειθαρχική δικαιοδοσία 

α. Διαγωγή: Η διαγωγή των σπουδαστών των Α.Ε.Σ. 
πρέπει να είναι σύμφωνη με το πνεύμα των αρχώντης Ορ¬ 
θοδοξίας. Οι σπουδαστές οφείλουν να διακρίνονται για 
την ορθόδοξη πίστη τους, τη συμμετοχή τους στη λα¬ 
τρευτική ζωή, την ευλάβειά τους, την υπακοή και το σε¬ 
βασμό τους προς την Εκκλησιαστική Ιεραρχία, το σεβα¬ 
σμό προς τους καθηγητές της Σχολής καθώς και την 
έμπρακτη αγάπη προς όλους και ιδίως προς τους συ- 
σπουδαστές τους. 

β. Χαρακτηρισμός διαγωγής: Το Συμβούλιο χαρακτηρί¬ 
ζει τη διαγωγή, σύμφωνα με την κλίμακα: κακή, κόσμια, 
άριστη. Ο σπουδαστής που έχει κακή ή κόσμια διαγωγή, 
δεν μπορεί να ασκήσει κανένα Εκκλ/κό λειτούργημα. Η 
διαγωγή των αποφοιτησάντων ή των απομακρυθέντων 
σπουδαστών μπορεί να βελτιωθεί μετά την παρέλευση 
διετίας και μετά από σχετική επιστολή του Επισκόπου, ο 
οποίος παρέσχε τη συστατική επιστολή ή του επισκόπου 
ο οποίος προτίθεται να τον χειροτονήσει. Η βελτίωση δια¬ 
γωγής σπουδαστού που είναι κληρικός επέρχεται μετά 
από σχετική επιστολή του οικείου Επισκόπου. Αρμόδιο 
όργανο είναι το Εποπτικό Συμβούλιο Εκκλησιαστικής Εκ¬ 


παίδευσης (ΕΣΕΕ) το οποίο αποφασίζει ύστερα από πρό¬ 
ταση του Συμβουλίου της Σχολής εφόσον ο σπουδαστής 
διατηρεί την σπουδαστική ιδιότητα. 

γ. Πειθαρχική δικαιοδοσία 

Η πειθαρχική δικαιοδοσία ασκείται από τον Διευθυντή ή 
το Συμβούλιο της Σχολής για ανάρμοστη προς τη ιδιότη¬ 
τα του φοιτώντος σπουδαστή συμπεριφορά. 

Οι ποινές κλιμακώνονται από την απλή επίπληξη μέχρι 
και την οριστική διαγραφή από τις Α.Ε.Σ. 

Στο Διευθυντή παρέχεται η δυνατότητα να απομακρύ- 
νει σπουδαστή μέχρι και δύο ημέρες από τη Σχολή, εφό¬ 
σον "μ ετ ά πρώτην και δευτέραν νουθεσίαν" διαπιστώνει 
ότι ο συγκεκριμένος σπουδαστής επιμένει να παραβαίνει 
τις πιο πάνω γενικές αρχές. Το Συμβούλιο της Σχολής 
μπορεί να απομακρύνει τον υπότροπο παραβάτη του Κα¬ 
νονισμού μέχρι και δέκα μέρες από την εν γένει λειτουρ¬ 
γία της Σχολής. 

Την οριστική διαγραφή την αποφασίζει αιτιολογημένα 
το Συμβούλιο της Σχολής και την εγκρίνει το Εποπτικό 
Συμβούλιο Εκκλ/κής Εκπ/σης. 

Άρθρο 11 

Ο θεσμός και ο Σκοπός του Οικοτροφείου 

Στις Ανώτερες Εκκλησιαστικές Σχολές της Τριτοβάθ¬ 
μιας Εκπαίδευσης που είναι παραγωγικές εκπ/κές μονά¬ 
δες της Ορθόδοξης Εκκλησίας, λειτουργεί ενταγμένο 
οργανικά σ' αυτές οικοτροφείο, το οποίο αποτελεί ανα¬ 
πόσπαστη μονάδα της παιδευτικής τους διαδικασίας και 
η διαβίωση των σπουδαστών στο Οικοτροφείο είναι υπο¬ 
χρεωτική ως μέρος του προγράμματος της Σχολής. 

Σκοπός της λειτουργίας του οικοτροφείου είναι η δημι¬ 
ουργική συμβολή στην πραγματοποίηση των στόχων της 
Σχολής για την καλλιέργεια της αληθινής παιδείας και του 
ορθόδοξου ήθους των σπουδαστών, με γνώμονα τη μα¬ 
κραίωνη εκκλησιαστική παράδοση και πνευματικότητα. 

Άρθρο 12 

Όργανα Διοίκησης του Οικοτροφείου - 
Αρμοδιότητες των Οργάνων 

I. Τα όργανα Διοίκησης του Οικοτροφείου είναι: 

1. Το Συμβούλιο της ΑΕΣ, όπως προβλέπεται η σύστα¬ 
ση, η λειτουργία και οι αρμοδιότητες του από τις διατά¬ 
ξεις του άρθρου 4 του παρόντος διατάγματος. 

2. Τον Υπεύθυνο του οικοτροφείου, ο οποίος κατά προ¬ 
τίμηση θα είναι άγαμος κληρικός και ορίζεται από τη Σχο¬ 
λική Εφορεία. 

II. Οι αρμοδιότητες του Υπεύθυνου του Οικοτροφείου 
είναι: 

1. Η ευθύνη της εύρυθμης και ομαλής λειτουργίας του 
Οικοτροφείου. 

2. Η ακριβής τήρηση του οικοτροφειακού προγράμμα¬ 
τος και της λατρευτικής ζωής. 

3. Η μέριμνα για τη σωστή συμπεριφορά και εμφάνιση 
των σπουδαστών και η αντιμετώπιση των προβλημάτων 
που ανακύπτουν με κατανόηση και πνεύμα χριστιανικής 
αγάπης και αρμονικής συνεργασίας. 

4. Η ενημέρωση των γονέων των σπουδαστών για όλα 
τα θέματα της οικοτροφειακής ζωής. 

5. Η συγκρότηση επιτροπών από οικοτρόφους οι οποίοι 
αναλαμβάνουν την ευθύνη των επί μέρους τομέων της οι- 
κοτροφειακής ζωής και δραστηριότητας και συνεργάζο- 

νται με τα λοιπά όργανα της Σχολής για την αντιμετώπιση 
τρεχουσών ή εκτάκτων αναγκών. 

6. Η διαχείριση πίστωσης, η οποία διατίθεται από τον ει¬ 
δικό κωδικό της Σχολικής Εφορείας για την κάλυψη των 
επειγουσών αναγκώντου Οικοτροφείου, με απόδοση λο¬ 
γαριασμού στο αρμόδιο προς τούτο όργανο. 

7. Η φροντίδα για την καλή εστίαση, τη θέρμανση και 
την καθαριότητα των χώρων του Οικοτροφείου και για τη 
συντήρηση των κτιριακών και ηλεκτρομηχανολογικών 
του εγκαταστάσεων. 

8. Σε συνεργασία με τους κληρικούς σπουδαστές της 
Σχολής δύναται, εφόσον έχει την ιδιότητα του κληρικού 
να εκτελεί καθήκοντα Εφημερίου της Σχολής. 

Άρθρο 13 

Κριτήρια εισαγωγής και παραμονής στο Οικοτροφείο 

Ως Κριτήρια εισαγωγής και παραμονής στο Οικοτρο¬ 
φείο θεωρούνται: 

1. Η ανεπιφύλακτη αποδοχή των βασικών αρχώντου πα¬ 
ρόντος Κανονισμού που ρυθμίζει τη λειτουργίατου Οικο¬ 
τροφείου 

2. Η προθυμία και ο ζήλος του σπουδαστή για υπεύθυνη 
και ενεργό συμμετοχή σε όλη εν γένει την οικοτροφειακή 
ζωή και τις διάφορες εκδηλώσεις της, όπως προσδιορίζο¬ 
νται από το πρόγραμμα της Σχολής καιτου Οικοτροφείου. 

3. Με απόφαση του αρμοδίου οργάνου της Σχολής πα¬ 
ρέχεται η δυνατότητα φιλοξενίας στο οικοτροφείο κληρι¬ 
κών, αποφοίτων της Σχολής και λοιπών προσώπων που 
έχουν σχέση με τη Χριστιανική θρησκεία για περιορισμέ¬ 
νο χρονικό διάστημα. 

Άρθρο 14 

Βασικοί τομείς της εσωτερικής ζωής - 
Υποχρεώσεις των Οικοτρόφων 

1. Οι κανόνες λειτουργίας του Οικοτροφείου αναδει- 
κνύουν τις δυνατότητες για την άσκηση μιας δημιουργι¬ 
κής και υπεύθυνης εσωτερικής ζωής. 

Η οικοτροφειακή ζωή έχει χαρακτήρα δυναμικό και 
υψώνεται σε στάδιο ασκήσεως των χαρισμάτων και των 
δυνατοτήτων όλων των Οικοτρόφων. 

2. Η μέριμνα του Διευθυντή, των Καθηγητών, του Υπεύ¬ 
θυνου του Οικοτροφείου και των Οικοτρόφων είναι να 
εξασφαλίζονται συνθήκες οικογενειακής ατμόσφαιρας 
και κοινωνικότητας, πνευματικής ζωής και αληθινής αγά¬ 
πης. Να καλλιεργείται μεταξύ των οικοτρόφων ένα πνεύ¬ 
μα αλληλοσεβασμού και συνεργασίας, δημιουργικότη¬ 
τας και ευθύνης, καλαισθησίας και ευπρέπειας. 

3. Οποιαδήποτε πρωτοβουλία και εκδήλωση της ζωής 
του Οικοτροφείου εντάσσεται και υπηρετείτους σκοπούς 
της Σχολής. Οι τακτικές ή έκτακτες εκδηλώσεις που απο¬ 
βλέπουν στην ανάπτυξη, τόσο της εσωτερικής ζωής, όσο 
και των δημοσίων σχέσεων του Οικοτροφείου, προγραμ¬ 
ματίζονται από το αρμόδιο όργανο της Σχολής σε συνερ¬ 
γασία με τον Υπεύθυνο του Οικοτροφείου. 

4. Η λειτουργική ζωή αποτελεί αναπόσπαστο μέρος του 
υποχρεωτικού εκπαιδευτικού προγράμματος της Σχο¬ 
λής. Οι εκτός προγράμματος λατρευτικές συνάξεις καθο¬ 
ρίζονται με τη συνεργασία του εφημέριου καιτου Διευθυ¬ 
ντή της Σχολής. Παράλληλα με τη λατρευτική ζωή, ου¬ 
σιαστική έκφραση της παιδευτικής διαδικασίας αποτελεί 
η μελέτη σε καθημερινή βάση και σε καθορισμένες ώρες. 


5. Η κοινή τράπεζα της Σχολής, ως κοινωνική λειτουργία 
και πνευματική άσκηση έχει μεγάλη παιδευτική σημασία. 
Στην τράπεζα συμμετέχουν όλοι οι σπουδαστές της Σχο¬ 
λής. Οι οικότροφοι προσέρχονται την ορισμένη ώρα του 
προγράμματος, στο πρωϊνό γεύμα και στο δείπνο εκτός 
αν τους έχει χορηγηθεί άδεια απουσίας. 

6. Το εβδομαδιαίο πρόγραμμα συσσιτίου καταρτίζεται 
από το Διευθυντή της Σχολής σε συνεργασία με τον Οικο¬ 
νόμο της Σχολής, καιτον Υπεύθυνο του Οικοτροφείου, κα¬ 
θώς και τον εκπρόσωπο του Συλλόγου των σπουδαστών. 

7. Οι οικότροφοι δεν απομακρύνονται χωρίς άδεια από 
το Οικοτροφείο, τηρούν πιστώς τον κανονισμό λειτουρ¬ 
γίας του Οικοτροφείου, καθώς και το Ωρολόγιο Πρό¬ 
γραμμα της καθημερινής ζωής του, που καταρτίζεται από 
το αρμόδιο όργανο της Σχολής. 

8. Οι οικότροφοι ή οι επιτροπές οικοτρόφων εκτελούν 
με συνέπεια κάθε υπηρεσία που τους ανατίθεται από τον 
Υπεύθυνο του Οικοτροφείου όπως στον Ιερό Ναό, στο θυ¬ 
ρωρείο, στην κουζίνα, στην τραπεζαρία, στους θαλά¬ 
μους, στον κήπο και σε κάθε άλλο χώρο της Σχολής. 

9. Οι οικότροφοι επιμελούνται και σέβονται τους χώ¬ 
ρους, τα έπιπλα, τα σκεύη και τα αντικείμενα του Οικο¬ 
τροφείου. Σε περίπτωση που προκαλέσουν ζημιές και 
φθορές είναι προσωπικά υπεύθυνοι για την αποκατάστα¬ 
σή τους. 

10. Σπουδαστής που επανειλημμένως δε συμμορφώνε¬ 
ται πρός τον παρόντα Κανονισμό τιμωρείται σύμφωνα με 
τις ισχύουσες πειθαρχικές διατάξεις. 

11. Το πόσης φύσεως προσωπικό του Οικοτροφείου 
οφείλει να επιδεικνύει σεβασμό, υπευθυνότητα και εντι¬ 
μότητα κατά την άσκηση των καθηκόντων του 

12. Κατά το μεταβατικό στάδιο και μέχρι να εξασφα¬ 
λιστούν αντικειμενικά οι προϋποθέσεις υποχρεωτικής 
διαμονής όλων των σπουδαστών στο οικοτροφείο της 
Σχολής, η εισαγωγή θα γίνεται μετά από έγγραφη αί¬ 
τηση του ενδιαφερομένου και σχετική επιλογή και 
έγκριση από το αρμόδιο συλλογικό όργανο της Σχο¬ 
λής, στο οποίο συμμετέχει και ο Υπεύθυνος του Οικο¬ 
τροφείου. Ενδεικτικά ως κριτήρια επιλογής αναφέρο- 
νται η οικονομική και οικογενειακή κατάσταση του 
σπουδαστή (πολύτεκνη οικογένεια, αδελφός που 
σπουδάζει σε άλλη πόλη κ.λ.π.), η απόσταση της μόνι¬ 
μης κατοικίας από την έδρα της Σχολής, και σοβαροί 
λόγοι υγείας. 

Άρθρο 15 

1. Κάθε γενική ή ειδική διάταξη που ρυθμίζει διαφορετι¬ 
κά τα θέματα του παρόντος διατάγματος καταργείται. 

2. Η ισχύςτου παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 23 Μαρτίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 74 
Περί μεταθέσεως της έναρξης ισχύος των διατάξεων του 
Ν. 2844/2000 (ΦΕΚ 220/Α72000) «Συμβάσεις επί κινη¬ 
τών ή απαιτήσεων υποκείμενες σε δημοσιότητα και άλ¬ 
λες συμβάσεις παροχής ασφάλειας». 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 21 του Ν. 2844/2000 (ΦΕΚ 
220/Α/2000) «Συμβάσεις επί κινητών ή απαιτήσεων υπο¬ 
κείμενες σε δημοσιότητα και άλλες συμβάσεις παροχής 
ασφάλειας». 

2. Τις διατάξεις του άρθρου 15 παράγραφος 1 του 
Π.Δτος 18/89 (ΦΕΚ8/Α/89). 

3. Τις διατάξεις του άρθρου 29Ατου Ν. 1558/85 (ΦΕΚ 
137/Α785) όπως αυτό προστέθηκε με το άρθρο 27 του Ν. 
2081/92 (ΦΕΚ 154/Α/92). 


4. Το γεγονός ότι από τις διατάξεις του παρόντος δια¬ 
τάγματος, δεν προκαλείται δαπάνη σε βάρος του κρατι¬ 
κού προϋπολογισμού. 

Με πρόταση ταυ Υπουργού Δικαιοσύνης, αποφασίζουμε: 

Άρθρο μόνο 

Η προθεσμία αδράνειας του νόμου 2844/2000 (ΦΕΚ 
220/Α72000) «Συμβάσεις επί κινητών ή απαιτήσεων υπο¬ 
κείμενες σε δημοσιότητα και άλλες συμβάσεις παροχής 
ασφάλειας» που προβλέπεται στο άρθρο 21 του νόμου 
αυτού παρατείνεται για πέντε (5) μήνες και ο νόμος θα αρ¬ 
χίσει να ισχύει την 13η Σεπτεμβρίου 2001. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 19 Μαρτίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΜΙΧΑΗΛ ΣΤΑΘΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θΐ. 0 Γ 
θ-ιτιηΝ: ννθΟηΐΗδίΘΓ @ βΐ. 91 · 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 

5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 
Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 
ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1. Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 

4135 228 
(061) 638 109 -110 
(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή 00: 

Τεύχος 

Α' 

Β' 

Δ' 

Α.Ε. - Ε.Π.Ε. (μηνιαίο) 

Α', Β', Δ' (τριμηνιαίο) 

Η τιμή των ΟΩε παρελθόντων ετών προσαυξάνεται κατά 2.000 δρχ. (5,87 ουτο) ανά έτος παλαιότητας. 

Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΔΡΧ. 

ευπο 

60.000 

176,08 

70.000 

205,43 

50.000 

146,74 

20.000 

58,69 

30.000 

88,04 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙειτιβΙ 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουτο) ανά έτος παλαιότητας. 


I Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ϊ πϊθγγίθϊ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























